open-index/open-wikipedia-markdown huggingface dataset:
Shad Saleem Faruqi

**Shad Saleem Faruqi** atau gelaran jolokannya "**Prof. Shad**" adalah profesor undang-undang Malaysia dan juga berkhidmat sebagai penasihat undang-undang di Universiti Teknologi Mara di Shah Alam, Selangor. Beliau juga pernah berkhidmat di fakulti undang-undang di Universiti Islam Antarabangsa Malaysia, Universiti Kebangsaan Malaysia dan kini sebagai Pemegang Kursi Tunku Abdul Rahman di Universiti Malaya. 

## Latarbelakang pendidikan
Pada umur 19 tahun, beliau telah memperolehi ijazah daripada Wesleyan University di Amerika Syarikat. Beliau juga pernah berkhidmat sebagai He konsultant bagi negara-negara Fiji, Timor Leste dan Iraq, menasihatkan mereka berkenaan dengan dokumen perlembagaan. Beliau juga pernah menolong membuat draf perlembagaan Republik Maldives.

Pada penghujung tahun 2004, Kelab *Back-Benchers* Barisan Nasional Parlimen Malaysia melantiknya sebagai penasihat bagi tujuan menasihati mereka tentang reformasi dan penguatkuasaan Parlimen dalam menghadapi keadaan kekuasaan cabang eksekutif terhadap kerajaan Malaysia. (Shad Saleem telah menganggarkan bahawa antara tahun 1991 dan 1995, 80% daripada kesemua bil yang diperkenalkan di Parlimen telah diluluskan tanpa pindaan.) 

Pada 2 Jun 2009, Prof Shad Saleem Faruqi telah dianugerahkan dengan gelaran **Professor Emiritus** daripada Universiti Teknologi MARA.

## Rujukan
*Ahmad, Zainon & Phang, Lew-Ann (Oct. 1, 2005). The all-powerful executive. *The Sun*.
*Lim, Kit Siang (2005). "Birth of a Parliamentary Committee System at last?". Retrieved Oct. 26, 2005.
Daniel Mananta

**Daniel Mananta** () ialah seorang pelakon, penerbit filem, usahawan, dan YouTuber Indonesia. Beliau bernama lengkap **Daniel Mananta** dan sebagai pembawa acara Indonesian Idol 2006.
Didi Riadi

**Didi Riyadi** atau nama penuhnya **Didi Rahmat Riyadi** ialah pelakon televisyen yang lahir tahun 1981. Beliau berasal dari Indonesia dan berketinggian . Beliau berketurunan Pakistan dan beragama Islam. Beliau merupakan pemain dram dari kumpulan muzik Indonesia Element.
Ivan Gunawan

**Ivan Gunawan Putra** () ialah seorang pelakon, penyanyi, pelawak, penyampai, ahli perniagaan, dan perancang busana Indonesia berketurunan Belanda, Jawa, dan Cina.

## Kehidupan peribadi
Lelaki kelahiran Jakarta ini merupakan anak bongsu daripada tiga beradik kepada pasangan Bambang Cahyo Gunawan dan Erna Gunawan. Bapanya seorang diplomat.

Semasa dia kecil, Ivan dan keluarganya tidak berpeluang memiliki rumah sendiri. Mereka tinggal bersama saudara mara lain di rumah di kawasan Kebayoran Baru. Di situlah Ivan mula berjinak-jinak dengan aktiviti mereka bentuk pakaian. Di tingkat bawah adalah butik bapa saudara pereka terkenal Adjie Notonegoro. Di tingkat atas ada tukang jahit yang bekerja untuk Adjie. Ivan yang tinggal di rumah kedai kemudiannya terbiasa melihat aktiviti perniagaan.

Beliau pernah dikatakan pernah menjalinkan hubungan dengan penyanyi Rossa ketika di sekolah menengah. Terdapat beberapa tokoh masyarakat yang dikhabarkan pernah rapat dengannya antaranya Ayu Ting Ting, Cita Citata, Ammy Fara, Mozza Kirana, Bunga Jelitha, Wika Salim, Supaporn Malisorn, Bella Sant dan Inara Rusli.

Pada tahun 2025, Ivan akan menunaikan ibadah haji ke Tanah Suci.

## Rujukan
Hengky Kurniawan

**Hengky Kurniawan** () ialah seorang pelakon, ahli politik, dan peragawan berkarayatan Indonesia berketurunan Palestin, Cina dan Minangkabau.

## Kehidupan pribadi
Beliau bernama lengkap **Hengky Kurniawan Chova** dan berketinggian . Beliau berasal dari Indonesia dan tergabung dalam **Contoh Manajemen Artis**.

## Drama lipur lara
*Pelangi di Matamu
*Bintang Dilangit
*Senandung Masa Puber
*ABG
*Kepala Keluarga
*Doiku Beken

## Filem
* Buruan Cium Gue (produksi Tripar Multivision Plus)
John Arne Riise

**John Arne Semundseth Riise** (lahir pada September 24, 1980 di Molde) adalah merupakan pemain bola sepak Norway, pada masakini bermain untuk pasukan Liverpool F.C. Riise dikenali dengan kuasa tendangan kaki kirinya dan stamina yang banyak.

## Piala sumbangsih
Pada Piala Sumbangsih 2006/07, beliau menjaringkan gol hasil larian solo dan melepaskan tendangan deras ke kiri gol, gagal diselamatkan oleh penjaga gol Chelsea F.C.
Pusat Tenaga Rakyat

**Pusat Tenaga Rakyat (PUTERA)** (juga dipanggil Pusat Tindakan Rakyat pada sesetengah masa) ialah sebuah parti campuran sayap kiri di Tanah Melayu yang ditubuhkan pada 22 Februari 1947 dan diketuai oleh Ishak Haji Muhammad (Pak Sako) daripada Parti Kebangsaan Melayu Malaya (PKMM) atau Parti Nasionalis Melayu (MNP). 

PUTERA terdiri daripada enam parti politik sayap kiri seperti berikut:-
# Parti Kebangsaan Melayu Malaya (PKMM) atau Parti Nasionalis Melayu (MNP) yang diketuai oleh Dr Burhanuddin al-Helmi dan merupakan nukleus PUTERA
# Angkatan Pemuda Insaf (API) yang diketuai oleh Ahmad Boestamam
# Angkatan Wanita Sedar (AWAS) yang diketuai oleh Shamsiah Fakeh
# Gerakan Angkatan Muda (GERAM) yang diketuai oleh Aziz Ishak dan Abdul Samad Ismail
# Barisan Tani Malaya (BTM) - BATAS yang diketuai oleh Musa Ahmad
# Majlis Agama Tertinggi Se-Malaya (MATA), yang diketuai oleh Ustaz Haji Abu Bakar al-Baqir.

Bersama Majlis Bertindak Bersama Se-Malaya (AMCJA) yang dianggotai parti bukan Melayu, Putera-AMCJA menolak gagasan Persekutuan Tanah Melayu sebaliknya mencadangkan Perlembagaan Rakyat yang meletakkan konsep rakyat sebagai asas kepada Tanah Melayu merdeka.

Akhirnya pada 18 Jun 1948, PUTERA (dan beberapa parti lain) telah diharamkan apabila darurat diisytiharkan oleh pihak berkuasa British dengan persetujuan Yang Dipertua UMNO, Dato' Onn Jaafar.

## Lihat juga
* Senarai parti politik Malaysia
* Politik Malaysia

## Pautan luar
* Laman web Malaysia Today 
* Usah tiru kaedah BN untuk bentuk Pakatan Rakyat, Maulana Purnama, 23 Apr 2008, Harakah Daily 
* 60 tahun selepas Hartal, Amin Iskandar, 24 Okt 2007, Malaysiakini] 
 
## Rujukan
Merawan

**Merawan**, **mengerawan** atau **selangan** ialah sejenis tumbuhan dalam genus ***Hopea*** keluarga Dipterocarpaceae. Genus ini mengandungi sebanyak 113 spesies yang bertaburan dari Sri Lanka, selatan India, Kepulauan Andaman ke Myanmar dan selatan China, dan ke arah selatan melalui Malesia ke New Guinea.

## Peristilahan
Nama *merawan* () dan *mengerawan* () asalnya dipakai kepada spesies merawan penak.

### Taksonomi
Genus Hopea dinamakan sempena John Hope, Penjaga Diraja sulung Taman Botani Diraja, Edinburgh.

## Botani

### Pokok
Akar pokok-pokok meranti banir dengan ketebalan sederhana. Batangnya kecil, sederhana atau kadang-kadang besar. Kulit kayu pokok muda perang dan licin yang kemudian merekah dengan tompok-tompok berwarna kelabu.

Helai daunnya berbentuk hampir seperti segi empat panjang yang setangkup atau tidak pada pangkalnya dan tidak terlipat.. Permukaannya keras seperti kertas atau kulit. Domatium (struktur kecil pada ketiak vena-vena teras pada permukaan bawah daun) biasa wujud. 

Silara pokok kebanyakan spesies-spesies genus ini kecil, tetapi ada beberapa spesies yang mempunyai silara tinggi seperti spesies *[[Hopea nutans]]*.

### Bunga
Bunga pokok muncul dalam satu atau dua tangkai yang tumbuh bersambung secara langsung dari ketiak daun. Kudup sekuntum bunga merawan agak kecil dan berbentuk seakan-akan telur.

Kelopak bunga merawan mempunyai dua cuping panjang dan tiga cuping pendek berbanding kelopak bunga meranti yang lebih banyak cuping panjang. Cuping kelopak berbentuk tebar layar (*deltoid*), mempunyai saiz yang hampir sama, dan bertindan. Pinggirnya sering mengandungi struktur-struktur yang kecil. Rangginya berbentuk bujur seakan-akan telur, Hampir semula spesies mempunyai ranggi berwarna putih kekuningan kecuali spesies-spesies *H. oblongifolia* dan *H. thorelii*  yang mempunyai ranggi berwarna merah muda. Ranggi-ranggi ini berbulu halus di luar tetapi licin di dalam serta biasanya bersambung pada pangkalnya. Oleh itu, ranggi-ranggi bunga akan luruh bersama-sama.

Sekuntum bunga banyak spesies merawan biasanya mempunyai 15 batang sulur yang tidak sama panjang, kecuali bunga spesies-spesies *H. recopei* dan *H. sangal* yang mempunyai 10 batang sulur. Tangkai sulur melebar pada pangkalnya, cepu debunga dihubungkan pada tangkai sulur melalui benang nipis seolah-olah benang, hampir semua spesies kecuali *H. recopei* mempunyai benang ini. Setiap cepu mempunyai 4 pundi debunga.

Ovari superior: Bahagian bawahnya besar, dan cuping-cuping kelopak bertindan pada pangkalnya ketika bunga sedang berbuah.

Buah dihasilkan pokok jenis kekeras yang bebas daripada kelopaknya. Kotiledonnya berisi, dan tidak sama besar.

## Spesies
Spesies-spesies yang diterima dalam genus ini:

## Rujukan

:* Jabatan Taman Negara, Pemuliharaan Hidupan Liar dan Tumbuhan Thailand: Dipterocarpaceae di Thailand &ndash; Analisis Taksonomi dan Biogeografi
Juwita Suwito

**Juwita Suwito** (lahir 31 Mac 1977) merupakan seorang penyanyi dan penggubah bebas Malaysia yang dikenali dengan lagu bahasa Inggeris seperti *SMS*, *Only In the Dark* dan sebagainya. Beliau juga merupakan penyanyi asal lagu tema bagi rancangan realiti hiburan terkenal di Malaysia iaitu Akademi Fantasia dan juga lagu tema Tahun Melawat Malaysia 2007. Anak kacukan Indonesia-Singapura ini merupakan adik kepada Aubrey Suwito.

## Biografi
Sewaktu mengakhiri zaman remaja, Juwita mula menyokong artis terkenal Malaysia sebagai penyanyi latar di gig, konsert mega dan upacara penganugerahan besar, serta dipanggil untuk merakam demo lagu untuk penerbit rantau Asia Timur. Contohnya, persembahan *Breathe Again* beliau diterbit oleh Warner Music Taiwan dalam runut bunyi bagi siri drama berbahasa Mandarin *The Outsiders*.

Pada bulan Julai 2003, sewaktu mewakili Malaysia di YWCA World Council & International Women’s Summit di Brisbane, Australia, Juwita mendendangkan sebuah lagu yang digubahnya berdasarkan tema sidang kemuncak itu, *Leading Change*, yang mengekspresikan keghairahan beliau untuk mendorong para pemuda untuk menggunakan kebolehan kurniaan Tuhan untuk menyalurkan arus perubahan kepada masyarakat. 

Pada tahun 2004, Juwita diberi tanggungjawab untuk melatih para peserta *[[Malaysian Idol]]* bagi dua tahun berturut-turut. Pada tahun berikutnya, beliau menjadi pelatih undangan di *[[One in a Million]]* dan program realiti TV yang lain.

Pada tahun 2005, album solo sulung beliau, *Brand New World* dipilih sebagai penerima anugerah Album Inggeris Terbaik di Anugerah Industri Muzik serta pencalonan untuk Persembahan Vokal Wanita Terbaik dalam Sebuah Album. Sejak keluarnya album ini, Juwita pernah membuat persembahan di pelbagai acara, perhimpunan belia dan konsert di Malaysia, Singapura, Brunei Darussalam dan juga Australia.

Album kedua beliau, *Juwita Suwito - For Real* yang dipasarkan mulai 2006, merangkumi lagu-lagu gubahan Juwita sendiri, seperti *Beautiful Lies* (yang dipetik dari runut bunyi filem Gol & Gincu) dan lagu klasik *Desperado* yang dipopularkan oleh kumpulan The Eagles, serta lagu berbahasa Melayu berjudul *Teman Sejati* digubah beliau bersama Habsah Hassan dan runut pop rock beliau, *Walk Away* yang disambut baik oleh stesen radio Malaysia. Lagu-lagu ini menonjolkan realiti hidup di dalam mata seorang dewasa muda dalam gaya yang penuh perasaan tetapi pada masa yang sama segar dan kontemporari. Album ini juga dicalonkan untuk Album Inggeris Terbaik pada AIM yang ke-14 pada tahun 2007.

Pada tahun 2006 juga, Juwita terlibat dalam rakaman lagu tema baru bagi kempen Tahun Melawat Malaysia 2007. Bagaimanapun, tidak ramai yang tahu bahawa beliaulah yang menyumbangkan vokal kepada lagu ini sehingga identitinya dibongkarkan pada pertengahan tahun 2007.

## Diskografi
*2004: Brand New World (album)
*2006: For Real (album)
*2008: Take Five with Juwita Suwito at Avanti (EP)

## Rujukan

## Pautan luar
*http://www.juwitasuwito.com Laman web rasmi Juwita Suwito
*http://profile.myspace.com/therealjuwitasuwito di MySpace
*http://www.facebook.com/pages/Juwita-Suwito/23516051576 di Facebook
Majlis Kerja Tertinggi UMNO

**Majlis Kerja Tertinggi UMNO** (sebelum ini **Majlis Tertinggi UMNO**) ialah sebuah badan eksekutif bagi Pertubuhan Kebangsaan Melayu Bersatu (UMNO). Ia menjalankan pentadbiran hal ehwal parti bawah kekuasaan dan perintah Perhimpunan Agung UMNO dan berkuasa menjalankan sebarang tindakan mewakili Perhimpunan Agung pada masa ketiadaannya, namun segala tindakan itu hendaklah dimaklumkan kepada Perhimpunan Agung.

Bermula tahun 2018, UMNO memutuskan Majlis Tertinggi (MT) dikenali sebagai Majlis Kerja Tertinggi (MKT) yang turut memikul tugas yang lebih dan menumpukan aspek tertentu dalam pengurusan parti.

## Keanggotaan
Majlis Kerja Tertinggi UMNO terdiri daripada Presiden, Timbalan Presiden, enam orang Naib Presiden termasuk Ketua Pergerakan Pemuda, Wanita dan Puteri; Setiausaha Agung; Bendahari; Ketua Penerangan; tidak lebih daripada dua puluh lima (25) orang yang dipilih oleh Perhimpunan Agung; dan tidak lebih daripada dua belas (12) orang yang dilantik oleh Presiden termasuk sekurang-kurangnya seorang dari Pergerakan Pemuda, seorang dari Pergerakan Wanita dan seorang dari Pergerakan Puteri.

## Senarai
* Majlis Tertinggi UMNO 2009-2011
* Majlis Tertinggi UMNO 2000-2003

## Pautan luar
* Laman web UMNO

## Rujukan
Multimedia

**Multimedia** merupakan proses komunikasi interaktif berasaskan teknologi komputer yang menggabungkan penggunaan pelbagai unsur media digital seperti teks, audio, grafik, animasi dan video untuk menyampaikan maklumat. Multimedia adalah kata gabungan yang merujuk banyak dan kepelbagaian alat atau perantara komunikasi. Multimedia juga boleh merujuk kepada penggunaan teknologi komputer untuk mencipta, menyimpan dan menggunakan kandungan multimedia.

## Tafsiran
Multimedia mempunyai pelbagai tafsiran dan maksud. Antara beberapa maksud multimedia adalah seperti berikut:

# *"Multimedia adalah hipermedia yang berkeupayaan hiperteks. Penekanan diberikan kepada cara-cara pengguna mengabung, menyunting, melaraskan bunyi , grafik, gambar bergerak, teks dan [[perisian|perisian]] komputer dengan penggunaan tetikus"* – Jacquetta Megarry (1990).
# *"Multimedia ialah persepaduan bunyi ,muzik, animasi ,teks ,suara dan grafik yang dihasilkan olek teknologi berasaskan komputer. ia lebih menarik berbanding dengan [[televisyen]] dan [[kaset]] video"* - Waterworth (1992).
# *"Multimedia adalah integrasi atau kombinasi atau gabungan di antara pelbagai jenis media yang berlainan iaitu audio,video,teks,animasi dan grafik dalam satu persekitaran digital"* - Gayeski (1993).
# *"Paparan maklumat yang boleh berkomunikasi dengan bantuan beberapa alat tambahan khasnya dalam [[komputer]] seperti [[CD-ROM|pemacu cakera padat]], [[mikrofon|perakam suara]], [[pembesar suara]], [[kad bunyi]], dan beberapa [[perisian]] yang menggunakan [[cakera padat]]"* - Ron White (1996).

## Ciri-ciri multimedia
### Integrasi secara seamless
Integrasi secara seamless ialah jalinan yang terhasil di antara media-media berlainan yang sungguh rapi sehingga tidak dapat dikesan oleh mata kasar. Pengguna boleh melihat sesuatu animasi atau video sambil mendengar muzik latar belakang yang dimainkan pada sesebuah aplikasi.

### Persekitaran Digital
Persekitaran digital di mana setiap media yang digunakan perlu ditukar kepada bentuk digital supaya boleh di manipulasi dan disebarkan oleh komputer dengan lebih mudah. Digital menjadi bahasa pengantaraan dalam bidang teknologi maklumat dan media elektronik. Selain itu,media dalam bentuk digital mempunyai masa depan yang lebih cerah dibandingkan dengan media bercetak yang sukar dikemas kini.

### Interaktif
Interaktif merupakan aplikasi yang membenarkan pengguna untuk berinteraksi dengan media yang disampaikan secara aktif. Pengguna boleh mengawal apa yang dilihat dan dengar serta boleh menentukan hala tuju masing-masing semasa berinteraksi dijalankan

### Tidak berturutan
Kandungan aplikasi multimedia yang baik adalah tidak berturutan dari segi penyampaiannya. Pengguna boleh meneroka aplikasi dengan cepat tanpa mengikut turutan sambil membina hala tuju sendiri. Kaedah ini adalah lebih berkesan dibandingkan dengan cara biasa di mana pengguna perlu melihat satu demi satu kandungan yang disampaikan.
Ibrahim Mahmud

Ustaz **Ibrahim bin Mahmud** (juga dikenali sebagai **Ibrahim Libya**; 1942 – 19 November 1985) merupakan seorang Ulama' yang terbunuh dalam Peristiwa Memali 1985.

Ustaz Ibrahim lahir pada tahun 1942 dan tinggal di Kampung Memali, Siong, Baling, Kedah.

Beliau memulakan pengajian di Madrasah al-Khairiyah al-Islamiyyah, Pokok Sena, Kepala Batas. Beliau merupakan lulusan Universiti al-Azhar, Mesir, dan kemudian belajar lagi di India dan Libya. Bekerja sebagai pegawai pendakwah di Bahagian Agama (JAKIM) di Jabatan Perdana Menteri. Kemudian, beliau meletak jawatan lalu pulang ke kampung halamannya di Baling.

Beliau kerap berceramah mengenai Islam di saluran RTM 1 Malaysia. Kemudian memulakan kelas agama dan sekolah agama di kampungnya di Kampung Memali. Beliau ingin meneruskan usaha tuan-tuan guru pada masa yang dahulu yang membuka sekolah pondok atau sekolah agama. Perjuangannya sealiran dengan PAS dan beliau menyertai PAS kemudiannya.

Pada 19 November 1985, polis datang untuk menahannya di bawah Akta Keselamatan Dalam Negeri (ISA). Beliau enggan menyerah diri menyebabkan berlaku pertempuran antara polis dan pengikutnya dan beliau turut terkorban. Semuanya berpunca daripada amanat Hadi Awang yang menghalalkan darah orang Melayu selain PAS untuk dibunuh menyebabkan penyokong-penyokong dan ahli-ahli PAS termasuk Ustaz Ibrahim meriktikad jihad dan memerangi pihak-pihak yang menentang PAS. Hadi Awang kemudian enggan bertanggungjawab atas kematian Ustaz Ibrahim dan para pengikutnya.

## Rujukan

### Buku
* 
* 

## Pautan luar
* Syuhada' Melayu
Sekolah Menengah Sains Teluk Intan

**Sekolah Menengah Sains Teluk Intan** atau **SM Sains Teluk Intan** (singkatan: **SEMESTI**) merupakan salah satu sekolah menengah sains berasrama penuh yang terletak di Batu 8 Jalan Hutan Melintang. Sekolah ini terletak kira-kira 13 km dari bandar Teluk Intan, Perak dan mempunyai keluasan 21.5 hektar. SEMESTI dibina pada tahun 1980. Sekolah ini mula menerima pelajar pada tahun 1984.Sehingga kini,sekolah ini mendekati usia 42 tahun pada tahun 2025

## Pengetua
# Tn Hj Noor Bakar (1984 - 1991)
# Tn Hj Ahamad Zabidi Shansuddin (1991 - 1995)
# En. Alimuddin Hj Mohd. Dom (1995 - 1996)
# Tn Hj Hussain Hj Harun (1996 - 2001)
# Tn Hj Shaharudin Hj Mydin (2001 - 2007)
# En. Ahmad Rosidi Ramley (2008 - 2010)
# En. Ahmat Bin Mahmud..(2011 - 2014)
# Tn. Hj Shabaruddin Bin Hamzah (2014-2017)
# Tn. Hamzani Bin Suein (2017- Julai 2017)
#Tn. Naharudeen bin Othman (Oktober 2017 - Julai 2020)
#En. Azmi bin Jimat (September 2020 - 2022)
#Tn. Hj. Mohd Saharuddin Bin Sadali(2023-2024)
#En.Mohd Norazmin bin Mohd Abdul Aziz(2024-2025)
#Pn.Hjh Samsiah Binti Mokhtar@Hamzah(2025-kini)

## Logo
Semesti

**Warna**
* Merah: Kecemerlangan, Keberanian, Keperihatinan
* Putih: Bersih, Amanah, Jujur, Keikhlasan, Kebijaksanaan
* Hitan: Kegigihan, Kesetiaan, Kecekalan
* Kuning: Ketaatan, Kenegaraan, Ketaqwaan, Keriangan
**Simbol**
* Buku : Ilmu pengetahuan sejagat
* Kelapa Sawit: Persekitaran sekolah dikelilingi ladang kelapa sawit
* Menara Condong: Mercu tanda Teluk Intan
* Kelalang kon dan atom: Sekolah beraliran sains
* Bulatan besar: Fokus sekolah kepada teknologi dan industri
* 5 bulatan kecil bergabung: Fokus sekolah kepada sukan dan kokurikulum
* Pena: Fokus sekolah kepada bakal cendekiawan, sumber rujuk kesusasteraan dan kepimpinan yang jitu.

## Lagu
Membina Insan Harmoni Membawa Bahagia Sejati Berusaha Bersama Menempuh Cabaran Menuju Kecermelangan
Semesti Berusaha Semesti Berjaya Jadikan Ilmu Teras Hidup Kecemerlangan Hasrat Bersama Keunggullan Cita-Cita
Dengan Azam Mulia Gerakkan Bangsa Padukan Tenaga
Bersatu
Berusaha
Berjaya
~semesti

## Alamat
:Sekolah Menengah Sains Teluk Intan
:Batu 8 Jalan Hutan Melintang 
:36000, Teluk Intan
:Negeri Perak, Malaysia
:Telefon =  6056411711
:Faks      = 6056411155

## Rujukan


## Pautan luar
* Sekolah Menengah Sains Teluk Intan
* Forum Komuniti SEMESTI
* Forum Komuniti 18 Batch SEMESTI
Kesatuan Perancis

**Kesatuan Perancis** (Bahasa Inggeris : French Union; Bahasa Perancis : French: Union Française) adalah satu pakatan politik yang ditubuhkan oleh Perlembagaan Perancis pada 27 Oktober 1946 untuk menggantikan stuktur lama sistem kolonial Perancis, yang dikenali sebagai Empayar Perancis (Bahasa Perancis : Empire Français). Kesatuan ini berterusan sehingga tahun 1958, apabila digantikan dengan Komuniti Perancis (French Community)

Kesatuan Perancis paling tepat jika dilihat sebagai usaha Perancis untuk membangunkan sebuah Komanwel untuk tanah jajahan Perancis, seperti mana Komanwel British menggabungkan United Kingdom dan jajahannya serta bekas tanah jajahannya.

Kesatuan Perancis meliputi Perancis, Jajahan Perancis di sebarang laut (départements), pendudukan Perancis dan negara-negara sekutu (protectorates) yang telah merdeka. Vietnam keluar daripada Kesatuan Perancis dalam tahun 1954, sementara Maghribi dan Tunisia mencapai kemerdekaan dalam tahun 1956.
Wavelet.biz

**Wavelet.biz**  adalah projek sumber terbuka untuk memajukan perancangan sumber perusahaan (ERP) untuk francais dan rangkaian kedai yang terbesar di Asia Tenggara.  Projek tersebut bermula pada 2002 dan digelar *Wavelet.biz* oleh tiga graduan universiti Cambridge, England di Singapura. 

Wavelet.biz adalah seperti Compiere buatan Malaysia dan Singapura. Projek ini dihos di SOURCEFORGE.NET sejak 12 Ogos 2002 dan ia adalah 3% projek yang paling aktif. Ia mempunyai 36 pemaju aktif di Thailand, Singapura dan Malaysia.

## Pautan luar
* Wavelet.biz Wavelet.biz di sourceforge.net
Fahrenheit

**Fahrenheit** ([fah.rĕn.hait], ) ialah skala suhu yang dinamakan sempena ahli fizik Jerman Daniel Gabriel Fahrenheit (1686–1736) yang mencadangkan penggunannya pada 1724.

Menurut skala ini, takat beku air ialah 32 darjah Fahrenheit (yang ditulis "32&nbsp;°F"), dan takat didih ialah 212 darjah. Ini memberi 180 darjah di antara dua takat tersebut. Maka unit skala ini, 1 darjah Fahrenheit ialah 5/9 dari 1 darjah Kelvin (yang juga bersamaan 1 darjah Celsius), dan 32 darjah Fahrenheit bersamaan 0 darjah Celsius (atau juga -40 darjah Fahrenheit bersamaan -40 darjah Celsius). Skala ini biasa digunakan di Amerika Syarikat. )
Elektronvolt

**Elektronvolt** (eV) ialah kuantiti kerja yang dilakukan oleh satu elektron apabila ia bergerak melalui beza upaya (*potential difference*) elektrostatik bersamaan satu volt (V) dalam vakum. Dalam erti lain, nilai voltan adalah berkadar terus dengan nilai elektron.

Satu elektronvolt adalah unit tenaga yang sangat kecil:
: 1 eV = 1.602 176 53 (14)]] J. (Sumber: nilai cadangan CODATA 2002)
Unit elektronvolt diterima (tetapi tidak digalakkan) untuk digunakan bersama unit SI. Ia banyak digunakan dalam bidang *solid-state physics*, *atomic physics*, *nuclear physics* dan *particle physics*, biasanya dengan awalan SI m, k, M, G atau T.
Raja Chulan ibni Sultan Abdullah Muhammad Shah II

**Raja Hajji Sir Chullan ibni Almarhum Sultan Hajji Sir Abdullah Muhammad Shah II Habibullah** (1 Julai 1869 - 10 April 1933) merupakan seorang kerabat diraja negeri Perak (bukan penulis buku *Misa Melayu*).

## Biografi ringkas

Dilahirkan di Tanjung Brambang, Raja Chulan merupakan anakanda kedua Almarhum Paduka Seri Sultan Abdullah Muhammad Shah II Habibullah yang dibuang negeri ke Pulau Seychelles bersama isterinya, Raja Perempuan Ampuan Besar Raja Tipah binti Almarhum Paduka Seri Sultan Shahabuddin Riayat Shah Saifullah. Baginda mendapat pendidikan di Sekolah Tinggi Melaka, dan kemudiannya di Institusi Raffles, Singapura. 

Pada tahun 1896, Raja Chulan dilantik sebagai Penolong Pegawai Daerah Selama sehingga tahun 1897. Baginda merupakan tokoh yang bertanggungjawab untuk membentuk Negeri-Negeri Melayu Bersekutu yang terdiri daripada negeri Selangor, negeri Perak, Pahang dan Negeri Sembilan  pada 1 Julai 1896. Pada tahun 1911, Raja Chulan bersara daripada perkhidmatan awam selepas menyandang beberapa jawatan pentadbiran yang agak penting. 

Pada 1 Disember 1920, Raja Chulan dilantik sebagai Raja Di-Hilir Perak yang merupakan tempat ketiga dalam pewarisan takhta Kesultanan Perak. Empat tahun kemudian, pada tahun 1924, baginda dilantik sebagai orang Melayu tak rasmi yang pertama dalam Majlis Persekutuan. Baginda memainkan peranan yang utama dalam perbincangan-perbincangan Majlis untuk memperdebatkan dengan bersungguh-sungguh terhadap kepentingan orang Melayu, dan menyokong cadang-cadangan untuk membahagikan semula kuasa pentadbiran yang kemudian itu dipusatkan di Kuala Lumpur kepada negeri-negeri persekutuan.

Raja Chulan berkahwin dengan Raja Kecil Puteh Kalsum, anak perempuan Sultan Sir Idris Murshid al-Azzam Shah Rahmatullah. Mereka dikurniakan dua orang anak lelaki Raja Zainal Azman Shah,  dan 4 orang anak perempuan.

## Penghormatan
Bagi menghargai jasa Raja Chulan, nama baginda telah diabadikan antara lain, seperti berikut:
* Jalan Raja Chulan, sebatang jalan di Kuala Lumpur; 
* Hotel Bertaraf Lima Bintang (5 Star) "The Royale Chulan Kuala Lumpur " di Jalan Conlay. (Hotel ini dibawah Boustead Holding anak syarikat Lembaga Tabung Angkatan Tentera LTAT).
* Sekolah Menengah Kebangsaan Raja Chulan yang terletak di Jalan Dairy, Taman Cempaka, Ipoh, Perak. Sebelah sekolah ini ialah Politeknik Ungku Omar dan Maktab Perguruan Kinta, Ipoh (kini dipindahkan ke Perlis).

## Keturunan

## Rujukan

## Bibliografi
* Ensiklopedia World Book, 1994. ISBN 0-7166-6694-4

## Pautan luar
* Salasilah Keturunan Sultan Perak
Raja Jumaat ibni Raja Jaafar

**Raja Jumaat ibni Raja Jaafar** (meninggal dunia 1864) ialah seorang putera Raja Riau yang telah menjadi Pembesar Lukut dari 1846-1864. Di bawah kepimpinannya, beliau telah mengangkat Lukut menjadi antara bandar terawal di Malaysia.  

## Kehidupan
Raja Jumaat bin Raja Jaafar ialah anak Raja Jaafar, seorang pembesar Riau. Beliau juga merupakan saudara kepada Sultan Muhammad Shah dan mempunyai hubungan darah yang dekat dengan Kesultanan Selangor. Tidak banyak yang diketahui tentang kehidupannya sebelum tiba di Tanah Melayu. 

Beliau telah mengikuti bapanya Raja Jaafar ke Selangor bersama dengan adiknya Raja Abdullah, antara tokoh pengasas Kuala Lumpur. Raja Jaafar telah mendapatkan kebenaran Sultan Muhammad untuk membuka lombong sebagai seorang pengusaha. Untuk 10 tahun, beliau telah membantu ayahnya mengendalikan lombong di Lukut setelah kematian Raja Busu. Di bawah seliaan ayahnya Lukut berjaya mengembangkan Pada masa yang sama, Raja Jumaat juga telah mendekatkan dirinya dengan Sultan Muhammad Shah sehingga melangsaikan hutang baginda dengan pedagang Melaka.

Raja Jumaat telah bernikah dengan anakanda Sultan Muhammad iaitu Tengku Senai. Mereka dikurniakan 5 cahaya mata termasuklah penggantinya Raja Bot. Beliau telah meninggal dunia pada 1864 di Lukut.

## Pembesar Lukut

Pada 1845, Raja Jaafar telah meninggal dunia. Ini telah menyebabkan Raja Jumaat menyambung kontrak pegangan ayahnya. Namun demikian, akibat daripada hubungannya yang rapat dengan Sultan Muhammad Shah, beliau telah dianugerahkan kuasa kutip cukai di Lukut, lantas menjadi Pembesar Lukut, bukan sahaja sekadar pemegang amanah. Beliau telah menaikkan kemashyuran Lukut dengan cara mempunyai hubungan yang baik dengan pengusaha lombong serta menjaga kebajikan rakyatnya. Beliau juga telah memastikan bahawa setiap rancangan pembukaan tanah mendapat kebenaran beliau dahulu. Beliau juga mendirikan pekan yang mempunyai kemudahan tertentu. Beliau juga telah menjaga keselamatan dengan menubuhkan pasukan polis yang terdiri daripada 22 orang Melayu. Beliau juga bertindak sebagai hakim dalam kes jenayah di Lukut dan memintas Sultan dengan cara tidak menghantar hasil pungutan cukai ke Sultan.

Beliau telah mendirikan Kota Lukut pada 1847 di puncak Gunung Gajah Mati untuk dijadikan benteng pertahanan serta pusat pemerintahan. Beliau juga telah memperbesarkan kawasan Lukut dari Sungai Sepang ke Sungai Linggi. 

Sebagai Pembesar Lukut, Raja Jumaat telah mempunyai banyak kuasa akibat daripada hubungan rapatnya dengan Sultan serta kekayaannya yang terhasil daripada kejayaan perlombongan. Beliau telah terlibat dalam menaikkan Sultan Abdul Samad menjadi Sultan setelah kemangkatan Sultan Muhammad. Pendirian beliau dalam masyarakat membolehkan orang yang rapat dengannya menerima kepercayaan itu juga seperti adiknya Raja Abdullah yang dapat menerima pinjaman untuk membuka lombong di Klang dan Kanching.

## Rujukan
* Laman web Perpustakaan Negara Malaysia
Takaful Nasional

**Takaful Nasional Sdn Bhd (TN)** ialah syarikat pengendali takaful yang kedua ditubuhkan di Malaysia selepas Syarikat Takaful Malaysia Berhad. Ia ditubuhkan pada 7 Jun 1993 dengan nama asalnya MNI Takaful Sdn Bhd dengan modal dibenarkan sebanyak RM50 juta dan modal berbayar sebanyak RM25 juta.

Syarikat ini ditubuhkan hasil usahasama di antara Malaysia National Insurance Berhad (MNI) dan Yayasan Pembangunan Ekonomi Islam Malaysia (YPEIM) dengan pegangan saham 80% oleh MNI dan 20% lagi oleh YPEIM. Syarikat ini adalah sebuah syarikat pengendali takaful komposit iaitu menyediakan produk dan perkhidmatan takaful keluarga dan takaful am.

Pada tahun 1998, nama MNI Takaful Sdn Bhd telah ditukar kepada Takaful Nasional Sdn Berhad dan nama berkenaan kekal sehingga dibeli Maybank. Pada tahun 1999, hasil prestasi cemerlang yang ditunjukkan, modal dibenarkan untuk TN telah ditingkatkan kepada RM500 juta dan modal berbayar kepada RM35 juta. Pada tahun 2004, modal berbayar TN telah ditingkatkan kepada RM100 juta.

Pada 15 Disember 2005, secara rasminya MNI dan TN telah diambil alih oleh Kumpulan Maybank melalui anak syarikatnya Mayban Fortis Holdings Berhad. Pada akhir 2007, Maybank telah menstrukturkan semula produk takafulnya dengan satu jenama, ETiQa Takaful.

## Rujukan
Teluk Bunut

**Teluk Bunut** merupakan sebuah penempatan yang didiami oleh masyarakat Cina. Ia terletak di Bandar Banting, Selangor.
Ibrahim Sissoko

**Ibrahim Sissoko** adalah seorang pemain bola sepak Mali yang kini sedang beramin untuk pasukan West Bromwich Albion. Dia adalah adik kepada Mohamed Sissoko, pemain Liverpool F.C. Ibrahim menyertai West Bromwich Albion  dalam perpindahan percuma dari kelab Troyes di Perancis. Everton juga berminat mengambilnya, tetapi Ibrahim memilih West bromwich Albion. http://www.channel4.com/sport/french_football/aug19g.html 

## Pautan Luar
*Baggies complete Sissoko signing
Times Higher Education

: ***Wikipedia dengan sukacita mengesyorkan penggunaan keputusan taraf kedudukan yang dikeluarkan oleh [[Quacquarelli Symonds]] (QS) dan [[Times Higher Education|The Times Higher Education Supplement]] (THE) bagi mengatur kedudukan prestasi universiti-universiti dunia.***

**Times Higher Education**, atau **THE**, (dulunya **The Times Higher Education Supplement** atau **THES**) ialah sebuah majalah yang mengkhususkan dalam laporan terhadap persoalan-persoalan yang berkaitan dengan pendidikan tinggi. Berpusat di London, majalah ini dimiliki oleh Pendidikan TSL yang sehingga Oktober 2005, merupakan sebahagian News International. 

**THE** disunting oleh John O'Leary, pengarang *Panduan Universiti Baik Times*. Akhbar ini mungkin paling terkenal untuk rencana *Pemeringkatan Tinggi Universiti Dunia Times* (sila lihat pemeringkatan kolej dan universiti) yang diterbitkan buat pertama kali pada November 2004, dengan pemeringkatan baru diterbitkan setiap tahun. Penyunting Sasteranya ialah Andrew Robinson.

### Senarai Kedudukan Universiti Terbaik Dunia 2006 (20 Teratas)

### Senarai Kedudukan Universiti Terbaik Dunia 2005 (20 Teratas)


## Lihat juga
* THES - QS World University Rankings

## Pautan luar
* Laman web rasmi THES (wang langganan diperlukan untuk mencapai kebanyakan tapak web ini)
* Pemeringkatan Universiti Dunia THES
Surau

**Surau** () ialah sebuah bangunan tempat berhimpun bagi penganut Islam di Semenanjung Tanah Melayu dan sesetengah kawasan di Sumatera yang digunakan untuk ibadah dan kegiatan keagamaan. Secara umumnya, struktur binaan kecil, namun fungsinya hampir sama dengan masjid, semua lelaki dan wanita dibenarkan masuk, dan digunakan untuk kegiatan keagamaan dan majlis perayaan. Penubuhan institusi ini dibangunkan dengan kesepakatan dan pendanaan masyarakat tempatan. Surau boleh dibandingkan sama seperti zawiyah dalam dunia Arab. Dalam masyarakat Minangkabau, mereka menyambung tradisi sebelum kedatangan Islam, iaitu surau sebagai tempat tinggalnya kaum lelaki, dan tempatnya mulia di sisi masyarakat.

Dalam kegunaan semasa, "surau" merujuk kepada masjid yang kecil, atau ruangan khas di bangunan=bangunan orang ramai (seperti pusat beli belah, universiti, atau kawasan rehat di lebuh raya) bagi lelaki dan wanita untuk menunaikan solat.

## Gambaran umum

### Peristilahan dan takrifan
Nama "surau" ini merupakan serapan bahasa Minangkabau yang berkongsi akar dengan bahasa Batak (ᯚᯮᯒᯬ *suro*) merujuk kepada suatu tempat sembahan roh nenek moyang. Ia tidak sahaja diterapkan dalam pemahaman Islam setempat menjadi tempat menyembah Tuhan yang esa seperti yang diketahui hari ini, malah tetapi diperluas menjadi tempat penyebaran ilmu keislaman. Menurut penulis Minangkabau A. A. Navis, surau merupakan tempat berkumpulnya anak laki-laki yang sudah akil baligh untuk tidur di malam hari serta menekuni bermacam ilmu dan keterampilan. Menurut cendekiawan Islam Azyumardi Azra, kedudukan surau dalam masyarakat Minangkabau serupa dengan pesantren di Jawa namun peranan tersebut beransur surut selepas Indonesia merdeka kerana menguatnya lembaga pendidikan Islam di Indonesia meunnduk pada aturan pemerintah negara itu.

Terdapat beberapa pertikaian mengenai definasi surau secara tepat: ada mereka yang mengistilahkan semua tempat bersolat sebagai masjid, atau ada pula menyebutnya sebagai musollah (*ejaan Inggeris*). Bagaimanapun, takrifan yang biasanya diterima pakai adalah masjid mempunyai merupakan tempat khas untuk bersolat dan telah digunakan untuk solat Jumaat melebihi 3 kali. Sementara surau pula adalah tempat sembahyang yang digunakan kurang 40 orang dan tidak diadakan solat Jumaat di situ. Musollah pula hanya bererti "tempat bersolat" sahaja.

## Nota


## Rujukan
Tutankhamun

**Tutankhamun** ialah seorang maharaja / firaun muda yang terkenal pada zaman kerajaan Tamadun Mesir purba. Baginda memerintah dari 1333 SM - 1323 SM dalam Dinasti Kelapan Belas yang turut dikenali sebagai Tempoh Kerajaan Amarna.

Tutankhamun terkenal pada abad ke-20 apabila makamnya di Lembah Raja-raja ditemui yang oleh Howard Carter. Anehnya mumia / mayatnya tidak pernah dirompak oleh pencari harta karun . Kebanyakan makam firaun lain yang terletak di Lembah Raja-raja pernah disamun perompak setelah beribu-ribu tahun.

Tutankhamun menjadi firaun Mesir ketika berusia hanya 9 tahun. Dalam tempoh 10 tahun memerintah, Tutankhamun banyak membina semula kuil-kuil yang baru bagi menyembah tuhan-tuhan Mesir Purba, terutamanya Amun-Ra. Namun, Tutankhamun mangkat ketika berusia 19 tahun. 

## Punca kematian
Pada 18 Februari 2010, kajian genetik DNA mendapati Raja Tutankhamun mati akibat penyakit malaria iaitu sejenis penyakit tropika yang dibawa oleh nyamuk tiruk.
Laporan itu disiarkan oleh Journal of American Medical Association. Kajian itu dilakukan oleh saintis Jerman dan Mesir. Tubuh Tuthankhamun lemah kerana ia hasil sumbang mahram antara dua adik beradik (kakak dan adik lelaki) . Pemuda ini sangat lemah dan menderita pelbagai penyakit dan mungkin berjalan dengan tongkat kerana kakinya gelap.

## Rujukan
Orang Besar Raja

**Orang Besar Raja** ialah golongan Melayu yang menjadi pemilik tanah yang penting dan berkuasa di kawasan-kawasan tertentu. Golongan ini juga merupakan orang kesayangan istana tetapi bukan berketurunan bangsawan dan dinaikkan pangkat berdasarkan kepada kecekapan serta kemahirannya dalam bidang ketenteraan.
Tok Gajah

**Rasu Abdul Salam bin Shahrom ** atau juga dikenali sebagai **Tok Gajah**, Khatib Rasu dan Imam Perang Rasu ialah Orang Besar Raja Pahang dengan gelarannya ialah Imam Perang Indera Gajah Pahang (setara dengan Orang Besar Berempat dan Orang Besar Berlapan - bergajah tunggal). Beliau juga merupakan penasihat utama Sultan Ahmad Muazzam Shah, Sultan Pahang dalam segala hal yang berkaitan dengan Hulu Pahang, iaitu kawasan-kawasan di hilir sungai dari Pulau Tawar. Beliau merupakan Orang Kaya Raja yang berkuasa dari kawasan Batu Redap sampai ke Kuala Piul, kawasan dari Tanjung Sakti sampai ke Kangsa, kawasan dari Pedah hingga ke Tanjung Lindung dan juga Lembahan Sungai Budu di Lipis. Kedudukan beliau setaraf dengan Orang Besar Empat dan Orang Besar Berlapan di Pahang.

Beliau juga merupakan antara ketua pasukan Pejuang dalam penentangan terhadap penjajah British bersama Dato' Bahaman dan pejuang-pejuang sezamannya yang dipimpin oleh Tok Ku Paloh tahun 1893/1895. Tok Gajah sanggup menghadapi askar-askar British yang lengkap bersenjata ketika bertindak menghalau penjajah British yang hendak merampas pemerintahan negeri Pahang. Tok Gajah adalah ayah kepada Mat Kilau, pahlawan Melayu Pahang. Manakala, isterinya bernama Teh Mahda iaitu anak kepada Tok Kaut Burau.

Bersama-sama dengan Dato' Bahaman, Datuk Lela dan Mat Kilau, Tok Gajah merupakan salah seorang pahlawan yang terlibat dalam mematahkan pemberontakan Pahang antara tahun 1891 hingga tahun 1895. Bersama dengan Wan Lingga, Tok Gajah telah diarahkan oleh Bendahara Che Wan Ahmad Yazlan untuk menyerang Maharaja Perba dan Orang Kaya Setia Lela. Ini disebabkan perselisihan antara Maharaja Perba dengan Bendahara. Beliau pernah diutuskan ke Singapura bagi mendapatkan khidmat peguam sebagai penasihat Sultan Ahmad. 

Pada tahun 1892, pihak British mengeluarkan perintah tangkap ke atas Tok Gajah lalu memaksa beliau menyelamatkan diri ke Ulu Kelantan dan kemudian ke Hulu Terengganu sebelum meninggal dunia pada tahun 1901. Kubur Tok Gajah terletak di Kampung Pasir Nering, Kuala Berang, Hulu Terengganu, Terengganu Darul Iman.

## Rujukan



* Laman web Perpustakaan Negara Malaysia
Akademi Fantasia (musim 1)

***Akademi Fantasia 1*** buat julung kalinya telah dimulakan pada pertengahan tahun 2003. Ujibakat diadakan di seluruh bandar-bandar utama di Semenanjung Malaysia dan juri-juri memilih antara mereka yang paling terserlah dan sesuai untuk diambil sebagai pelajar Akademi Fantasia buat julung kalinya.

## Senarai Pelajar
**Mengikut susunan penyingkiran**  (Umur dicatat semasa waktu pertandingan.)

## Ringkasan Konsert
### Minggu 1
**Tarikh Siaran: 14 Jun 2003** **Juri Jemputan: —**

* **Dua Terbawah: Liza & Atie**
* **Pelajar Tersingkir: Tiada Penyingkiran**

### Minggu 2
**Tarikh Siaran: 21 Jun 2003****Juri Jemputan: —**
 

* **Dua Terbawah: Azza & Liza**
* **Pelajar Tersingkir: Azza**

### Minggu 3
**Tarikh Siaran: 28 Jun 2003****Juri Jemputan: [[Ellie Suriati]] & [[Johan Nawawi]]**

* **Dua Terbawah: Adi & Liza**
* **Pelajar Tersingkir: Adi**

### Minggu 4
**Tarikh Siaran: 5 Julai 2003****Juri Jemputan: [[Suhaimi Mohd Zain|Pak Ngah]] & [[Azhar Sulaiman]]**
 
* **Dua Terbawah: Atie & Liza** 
* **Pelajar Tersingkir: Atie**

### Minggu 5
**Tarikh Siaran: 12 Julai 2003****Juri Jemputan: [[Siti Nurhaliza]] & [[Azwan Ali]]** 
 
* **Dua Terbawah: Burn & Nija**
* **Pelajar Tersingkir: Burn**

### Minggu 6
**Tarikh Siaran: 19 Julai 2003****Juri Jemputan: Hanizam Abdullah**  
 
* **Dua Terbawah: Rosma & Nana**
* **Pelajar Tersingkir: Rosma**

### Minggu 7
**Tarikh Siaran: 26 Julai 2003****Juri Jemputan: [[Hattan]] & [[Ahmad Izham Omar]]**
 
* **Dua Terbawah: Nana & Nija** 
* **Pelajar Tersingkir: Nana**

### Minggu 8 (Separuh Akhir)
**Tarikh Siaran: 2 Ogos 2003****Juri Jemputan: [[Anita Sarawak]] & [[SM Salim|Tan Sri SM Salim]]**

* **Dua Terbawah: Sahri & Vince**
* **Pelajar Tersingkir: Sahri**

### Minggu 9 (Akhir)
**Tarikh Siaran: 9 Ogos 2003****Juri Jemputan: [[Erra Fazira]] & [[Ramli M. S.|Ramli M.S.]]** 
 

**Juara:** Vince

**Naib Juara:** Khai

**Tempat Ke-3:** Azizi

**Tempat Ke-4:** Nija

**Tempat Ke-5:** Liza

## Juri Jemputan

## Carta Penyingkiran
;Kedudukan Pelajar Mengikut Undian (Selepas Talian Undian SMS Ditutup) 

**<u>Minggu 1-9</u>**
:** Juara Mingguan**
:** 2 Tercorot**
:** Tersingkir**
**<u>Akhir</u>**
:** Juara**
:** Naib Juara**
:** Tempat Ke-3**
:** Finalis (Tempat Ke-4 & Ke-5)**

## Penglibatan

## Hadiah

## Statistik Musim

## Rujukan

* Laman rasmi
* Video Konsert Mingguan Akademi Fantasia
Akademi Fantasia (musim 2)

***Akademi Fantasia 2*** mula bersiaran pada 7 Jun 2004 dan merupakan musim kedua bagi **Akademi Fantasia** yang disiarkan di saluran Astro Ria. Tidak seperti musim yang pertama, musim ini terbuka kepada sesiapa yang tinggal di Malaysia Barat termasuk Sabah, Sarawak, dan Labuan.

## Senarai Pelajar
**Mengikut susunan penyingkiran** (Umur dicatat semasa waktu pertandingan)

## Ringkasan Konsert
### Minggu 1
**Tarikh Siaran: 12 Jun 2004<br>Juri Jemputan: [[Awie]] & [[Rashid Sibir]]**
 
* **Dua Terbawah: Edlin & Fitri
* **Pelajar Tersingkir: Tiada Penyingkiran

### Minggu 2
**Tarikh Siaran: 19 Jun 2004<br>Juri Jemputan: [[Yusof Haslam|Datuk Yusof Haslam]] & [[Farihin Abdul Fatah]]** 

* **Dua Terbawah: Edlin & Bob
* **Pelajar Tersingkir: Tiada Penyingkiran

### Minggu 3
**Tarikh Siaran: 26 Jun 2004<br>Juri Jemputan: Jenny Chin & [[Muhammad Radhi Razali|Radhi OAG]]**

* **Dua Terbawah: Edlin & Nurul 
* **Pelajar Tersingkir: Edlin

### Minggu 4
**Tarikh Siaran: 3 Julai 2004<br>Juri Jemputan: Kak Cham & [[Mamat Khalid]]**

* **Dua Terbawah: Fitri & Bob 
* **Pelajar Tersingkir: Fitri

### Minggu 5
**Tarikh Siaran: 10 Julai 2004<br>Juri Jemputan: Andy [[Flop Poppy]] & [[Shuhaimi Baba]]**

* **Dua Terbawah: Anding & Bob
* **Pelajar Tersingkir: Anding

### Minggu 6
**Tarikh Siaran: 17 Julai 2004<br>Juri Jemputan: [[Hani Mohsin]] & [[Hetty Koes Endang]]**

* **Dua Terbawah: Zarina & Mas
* **Pelajar Tersingkir: Zarina

### Minggu 7
**Tarikh Siaran: 24 Julai 2004<br>Juri Jemputan: [[Saiful Apek]] & [[Zainal Abidin Mohamad|Zainal Abidin]] **

* **Dua Terbawah: Nurul & Linda
* **Pelajar Tersingkir: Nurul

### Minggu 8
**Tarikh Siaran: 31 Julai 2004<br>Juri Jemputan: [[Anuar Zain]] & [[Erma Fatima]]**

* **Dua Terbawah: Linda & Mas 
* **Pelajar Tersingkir: Linda (Diundi masuk semula pada minggu ke-9)

### Minggu 9
**Tarikh Siaran: 7 Ogos 2004<br>Juri Jemputan: [[Jalaluddin Hassan]] & [[Misha Omar]]**

* **Dua Terbawah: Mas & Bob  
* **Pelajar Tersingkir: Mas
* **AF MASUK: Linda

=== Minggu 10 ===
**Tarikh Siaran: 14 Ogos 2004Juri Jemputan: Farihin Abdul Fatah & Mamat Khalid**
 



**Juara:** Zahid

**Naib Juara:** Linda

**Tempat Ke-3:** Adam

**Tempat Ke-4:** Farah

**Tempat Ke-5:** Bob

**Tempat Ke-6:** Kaer
== Juri Jemputan ==


==Carta Penyingkiran==
;Kedudukan Pelajar Mengikut Undian <br>(Selepas Talian Undian SMS Ditutup)


**Minggu 1-9**
:** Juara Mingguan**
:** Imuniti (AF Masuk)**
:** 2 Tercorot**
:** Tersingkir**
**Akhir**
:** Juara**
:** Naib Juara**
:** Tempat Ke-3**
:** Finalis (Tempat Ke-4, Ke-5 & Ke-6)'''

## Penglibatan

## Hadiah

## Statistik Musim

## Pautan Luar
* Akademi Fantasia Musim 2 
* Video Konsert Mingguan Akademi Fantasia
Akademi Fantasia (musim 3)

***Akademi Fantasia 3*** yang mula bersiaran pada 4 Jun 2005 merupakan musim ketiga bagi rancangan ***[[Akademi Fantasia]]*** yang disiarkan di saluran Astro Ria. Sebanyak 20 peserta akan dipilih sebelum ditapis menjadi 12 pelajar yang dipilih menerusi konsert prelude. Walaupun demikian, pada konsert pertama musim ini, lapan pelajar yang tersingkir ketika konsert prelude diberi peluang untuk berentap pada konsert pertama untuk menentukan pelajar yang akan diserap masuk sekaligus mengisi kekosongan pelajar ketiga belas dan keempat belas.

## Senarai Pelajar
**Mengikut susunan penyingkiran** (Umur dicatat semasa waktu pertandingan) 

## Konsert Prelude
### Minggu Prelude
**Tarikh Siaran:** 28 Mei 2005 **Panel Juri: —**
 
;Klu warna 
*  Pelajar yang menjadi pilihan juri. 
*  Pelajar yang tidak tampil membuat persembahan. 
;Trivia 
* Marsha dikecualikan bertanding kerana mengalami sakit tekak dan kehilangan suara.

## Ringkasan Konsert
### Minggu 1
**Tarikh Siaran: 4 Jun 2005<br>Juri Jemputan: [[Aishah]] & [[Abdul Razak Mohaideen|Prof. Madya Abdul Razak Mohaideen]]**

 
* **Dua Terbawah: Aidil & Elliza
* **Pelajar Tersingkir: Tiada Penyingkiran
* **AF SERAP: Marsha & Mawi

=== Minggu 2 ===
**Tarikh Siaran: 11 Jun 2005Juri Jemputan: Adlin Aman Ramlie & Hattan**
 

* **Dua Terbawah: Elliza & Fuad
* **Pelajar Tersingkir: Elliza

=== Minggu 3 ===
**Tarikh Siaran: 18 Jun 2005Juri Jemputan: Afdlin Shauki & Shahrudin (Dean) **
 

* **Dua Terbawah: Fuad & Amy 
* **Pelajar Tersingkir: Fuad

=== Minggu 4 ===
**Tarikh Siaran: 25 Jun 2005 Juri Jemputan: Fauzi Marzuki & Syafinaz Selamat**
 

* **Dua Terbawah: Idayu & Aidil
* **Pelajar Tersingkir: Idayu

=== Minggu 5 ===
**Tarikh Siaran: 2 Julai 2005Juri Jemputan: Mamat Khalid & Ning Baizura **
 

* **Dua Terbawah: Reza & Amy **
* **Pelajar Tersingkir: Reza & Amy

### Minggu 6
**Tarikh Siaran: 9 Julai 2005<br>Juri Jemputan: Iman & [[Sharifah Aini|Datuk Sharifah Aini]] **

 
* **Dua Terbawah: Aidil & Akma
* **Pelajar Tersingkir: Aidil

### Minggu 7
**Tarikh Siaran: 16 Julai 2005<br>Juri Jemputan: [[S. Atan]] & Zainal Alam Kadir**
 

* **Dua Terbawah: Ekin & Akma
* **Pelajar Tersingkir: Ekin

### Minggu 8
**Tarikh Siaran: 23 Julai 2005<br>Juri Jemputan: [[Syafinaz Selamat]] & [[Yasmin Ahmad]] **
 

* **Dua Terbawah: Akma & Marsha
* **Pelajar Tersingkir: Akma

### Minggu 9 (Separuh Akhir)
**Tarikh Siaran: 30 Julai 2005<br>Juri Jemputan: Suraya Al Attas & [[Vince Chong|Vince AF1]] **

* **Dua Terbawah: Yazer & Kefli**
* **Pelajar Tersingkir: Yazer & Kefli

=== Minggu 10 (Akhir) ===
**Tarikh Siaran: 7 Ogos 2005Juri Jemputan: Adlin Aman Ramlie & Syafinaz Selamat **



 
**Juara:** Mawi

**Naib Juara:** Felix

**Tempat ke-3:** Amylea

**Tempat ke-4:** Marsha
== Juri Jemputan ==


==Carta Penyingkiran==
;Kedudukan Pelajar Mengikut Undian <br>(Selepas Undian SMS Ditutup) 
 

**Minggu 1-9**
:** Juara Mingguan**
:** 2 Tercorot**
:** AF SERAP**
:** Tersingkir**
**Akhir**
:** Juara**
:** Naib Juara**
:** Tempat Ke-3**
:** Finalis (Tempat Ke-4, Ke-5 & Ke-6)'''

## Penglibatan

## Hadiah

## Statistik Musim

## Pautan luar
* Laman rasmi
* Video Konsert Mingguan Akademi Fantasia